
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 183
                                                           din 23 noiembrie 2017
                            privind aprobarea proiectului modelului de steag al U.A.T. Municipiul Sighișoara 

   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24.554/III/14.09.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 141/2015 privind arborarea și folosirea de către unitățile administrativ-teritoriale a steagurilor proprii;

Văzând și prevederile art. 1 din Legea nr. 75/1994 privind arborarea drapelului României, intonarea imnului național și folosirea sigiliilor cu stema României de către autoritățile și instituțiile publice, cu modificările și completările ulterioare;

Luând în considerare prevederile art. 19 din O.G. nr. 53/2002 privind statutul-cadru al unității administrativ-teritoriale, cu modificările și completările ulterioare;

Ţinând cont de prevederile Legii nr. 52/2003 privind transparența decizională în administrația publică, republicată;

Având în vedere parcurgerea procedurii consultării și dezbaterii publice a proiectului de act normativ pentru alegerea variantei finale a modelului de steag al U.A.T. Municipiul Sighișoara;

Văzând Raportul de specialitate cu nr. 24.556/III/14.09.2017, al Direcției Relaţii Publice și Comunicare, prin care se propune şi se justifică oportunitatea aprobării proiectului modelului de steag al U.A.T. Municipiul Sighișoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „b”, „c” şi „d”, (6) lit. „a” pct. 4 şi 19, (9), art. 45 (1) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
           H O T Ă R Ă Ş T E:

Art. 1. Se aprobă proiectul modelului de steag al U.A.T. Municipiul Sighișoara, județul Mureș, conform anexei nr. 1, care face parte integrantă din prezenta hotărâre.

Art. 2. Se aprobă descrierea heraldică a culorilor și simbolurilor modelului de steag al U.A.T. Municipiul Sighișoara, potrivit anexei nr. 2, care face parte integrantă din prezenta hotărâre.
Art. 3. Modelul de steag, aprobat prin prezenta hotărâre se va transmite de către Primarul Municipiului Sighișoara, prin intermediul Direcției Relaţii Publice și Comunicare, împreună cu un memoriu justificativ, Ministerului Dezvoltării Regionale și Administrației Publice și Comisiei Naționale de Heraldică, Genealogie și Sigilografie din cadrul Academiei Române, în vederea obținerii aprobării modelului de steag al U.A.T. Municipiul Sighișoara. 
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, care va face demersurile legale prevăzute de Legea nr. 141/2015, necesare obținerii aprobării modelului de steag al U.A.T. Municipiul Sighișoara prin Hotărâre a Guvernului României.
Art. 5. Prin grija Secretarului Municipiului Sighişoara, d-na Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  2 ex. Primar;

  1 ex. Viceprimar;

  1 ex. Secretar; 
  2 ex. Direcția Relaţii Publice și Comunicare;

  1 ex. Biroul Buget, Contabilitate, Salarizare - Direcţia Economică.
10 ex. 

B.A.
